Suchinthana/ta-wikipedia huggingface dataset:
உர்சினே

உர்சினே (Ursinae) என்பது சுவைன்சன் (1835) என்பவரால் பெயரிடப்பட்ட உர்சிடே (கரடி) துணைக்குடும்பமாகும். இது உர்சிடேயில் பிஜோர்க் (1970) ஹன்ட் (1998) மற்றும் ஜின் மற்றும் பலர் (2007) ஆகியோரால் வகைப்படுத்தப்பட்டது.

வகைப்பாடு 
மெலர்சசு மற்றும் கெலார்க்டோசு பேரினங்களும் சில நேரங்களில் உர்சசுசில் சேர்க்கப்பட்டுள்ளன. ஆசியக் கருப்பு கரடி மற்றும் துருவக் கரடி ஆகியவை இவற்றின் சொந்தப் பேரினங்களான முறையே செலினார்க்டோசு மற்றும் தலார்க்டோசுவில் வைக்கப்பட்டுள்ளன. இப்போது துணைப்பேரினத்தில் வைக்கப்பட்டுள்ளன.

 துணைக்குடும்பம் உர்சினே பிஷ்ஷர் டி வால்ட்ஹெய்ம், 1817
 †அரோரார்க்டோசு Jiangzuo & பிளைன், 2020
 †அரோரார்க்டோசு திராவா ஜியாங்சுவோ & பிளைன், 2020
 கெலார்க்டோசு ஹார்ஸ்பீல்ட், 1825
 கெலார்க்டோசு ம்லேயானது (இராபிள்சு, 1821) – சூரியக் கரடி
 †கெலார்க்டோசு சினோமலையானசு (தேனியசு, 1947)
  மெலுரசசு மெய்யர், 1793
 மெலுரசசு உர்சினசு (சா, 1791) – தேன் கரடி
 †மெலுரசசு தியோபால்டி (லைடெக்கர், 1884)
 †புரோடார்க்டோசு கிரெட்சோய், 1945
 †புரோடார்க்டோசு அப்சுடுரசசு (போஜர்க், 1970)
 †புரோடார்க்டோசு போக்கி (இசுக்லோசர், 1899)
 †புரோடார்க்டோசு ருசினென்சிசு (தெபரெட், 1890)
 †புரோடார்க்டோசு யினனென்சிசு (லை, 1993)
  உர்சசு லின்னேயஸ், 1758
 உர்சசு அமெரிக்கானசு (பலாசு, 1780) – அமெரிக்க கறுப்புக் கரடி
 உர்சசு அர்க்டசு லின்னேயஸ், 1758 – பழுப்புக் கரடி
 †உர்சசு தெனிங்கேரி ரிச்செனாவ், 1904
 †உர்சசு தோலினென்சிசு (கார்சியா & அர்சுகா, 2001)
 †உர்சசு எட்ரசுகசு குவியெர், 1823
 †<i id="mweg">உர்சசு</i> இங்கெரசசசு ரபேடர், ஹோஃப்ரைட்டர், நாகல் & விதால்ம் 2004
 †உர்சசு குடாடென்சிசு பாரிசினிகோவ், 1985
 <i id="mwgg">உர்சசு</i> மார்டிமசு பிலிப்சு, 1774 – பனிக்கரடி
 †உர்சசு மினிமசு (தேவேசு & பொயில்லெட், 1827)
 †உர்சசு பைரனைகசு (டெபரெட், 1892)
 †உர்சசு ரோசிகசு போரிசியாக், 1930
 †உர்சசு சாக்திலிங்கென்சிசு கெலர், 1955
 †உர்சசு சாவினி (ஆண்ட்ருவு, 1922)
 †உர்சசு பெலேயசு ரோசுமுல்லர், 1794 – குகைக் கரடி
 உர்சசு திபெத்தானசு (குவியெர், 1823) – ஆசியக் கறுப்புக் கரடி
 †உர்சசு விட்டபிலிசு? கிட்லி, 1913

அமெரிக்கக் கருப்பு, பழுப்பு மற்றும் துருவக் கரடிகளுக்கு இடையில் பல கலப்பினங்கள் இனப்பெருக்கம் செய்யப்பட்டுள்ளன.

மேற்கோள்கள் 

கரடிகள்
இராம் கரண்

இராம் கரண் (Ram Karan) என்பவர் ஓர் இந்திய அரசியல்வாதியும் அரியானா சட்டமன்ற உறுப்பினரும் ஆவார். இவர் 2019 அரியானா சட்டப்பேரவைத் தேர்தலில் சாகாபாத் சட்டமன்றத் தொகுதியிலிருந்து இருந்து அரியானா சட்டப் பேரவைக்குத் தேர்ந்தெடுக்கப்பட்டார். இவர் ஜனநாயக ஜனதா கட்சி உறுப்பினராகத் தேர்ந்தெடுக்கப்பட்டார்.

மேற்கோள்கள் 

இந்திய தேசிய லோக் தளம் அரசியல்வாதிகள்
வாழும் நபர்கள்
அரியானா சட்டமன்ற உறுப்பினர்கள்
கொடிப்பள்ளம்

கொடிப்பள்ளம் (Kodipallam)  என்பது இந்திய ஒன்றியம்,  தமிழ்நாட்டின், கடலூர் மாவட்டம், பரங்கிப்பேட்டை ஊராட்சி ஒன்றியத்துக்கு  உட்பட்ட பின்னத்தூர் ஊராட்சியில் அமைந்துள்ள ஒரு சிற்றூர் ஆகும்.

அமைவிடம் 
இந்த ஊரானது மாவட்ட தலைநகரான கடலூருக்குத் தெற்கேயும், பரங்கிப்பேட்டையிலிருந்து இரண்டு கி.மீ. தொலைவும்,  மாநிலத் தலைநகரான சென்னையில் இருந்து 217 கிலோமீட்டர் தொலைவிலும் உள்ளது.

கோயில்கள் 
 பள்ளமுடையார் கோயில் (சிவன் கோயில்)

மேற்கோள்

கடலூர் மாவட்டத்திலுள்ள கிராமங்கள்
தீபக் மங்களா

தீபக் மங்களா (Deepak Mangla) என்பவர் ஓர் இந்திய அரசியல்வாதியும் அரியானா மாநில சட்டமன்ற உறுப்பினரும் ஆவார். இவர் 2019 அரியானா சட்டப்பேரவைத் தேர்தலில் பல்வால் சட்டமன்றத் தொகுதியிலிருந்து அரியானா சட்டப் பேரவைக்கு உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சியினைச் சார்ந்தவர்.

மேற்கோள்கள்கள் 

வாழும் நபர்கள்
1967 பிறப்புகள்
அரியானா சட்டமன்ற உறுப்பினர்கள்
பாரதிய ஜனதா கட்சி அரசியல்வாதிகள்
நயன் பால் ராவத்

தாகூர் நயன் பால் ராவத் (Nayan Pal Rawat) என்பவர் ஓர் இந்திய அரசியல்வாதியும் அரியானா மாநிலச் சட்டப்பேரவை உறுப்பினரும் ஆவார். இவர் 2019 அரியானா சட்டப்பேரவைத் தேர்தலில் பிருத்லா சட்டமன்றத் தொகுதியிலிருந்து அரியானா சட்டசபைக்குச் சுயேச்சையாகப் போட்டியிட்டு வெற்றி பெற்று சட்டமன்ற உறுப்பினர் ஆனார். இதற்கு முன்பு, இவர் பாரதிய ஜனதா கட்சியுடன் தொடர்புடையவராக இருந்தார். ராவத் அசாவோதி (பல்வால்) கிராமத்தைச் சேர்ந்தவர்.

மேற்கோள்கள் 

வாழும் நபர்கள்
1971 பிறப்புகள்
அரியானா சட்டமன்ற உறுப்பினர்கள்
சார்டைட்டு

சார்டைட்டு (Shortite) என்பது சோடியம்-கால்சியம் கார்பனேட்டு கனிமம் ஆகும். Na2Ca2(CO3)3 என்ற மூலக்கூற்று வாய்பாட்டால் இது அடையாளப்படுத்தப்படுகிறது. அமெரிக்காவின் வயோமிங் மாநிலத்தில் சுவீட்வாட்டர் மாகாணத்தில் பச்சை ஆறு உருவாக்கத்தின் போது கிடைத்த வெட்டுக்கற்களில் யே.யே.பாகே என்பவரால் இக்கனிமம் கண்டறியப்பட்டது. 1889-1952 ஆம் ஆண்டு காலத்தில் அரிசோனா பல்கலைக்கழகத்தில் பணிபுரிந்த கனிமவியலாளர் பேராசிரியர் மேக்சுவெல் என். சார்ட்டு என்பவர் நினைவாக இக்கனிமத்திற்கு சார்டைட்டு என பெயர் சூட்டப்பட்டது. கனிமவியலாளர்கள் சங்கம் Sot என்ற குறியீட்டால் இக்கனிமத்தை அடையாளப்படுத்துகிறது.

பன்னாட்டு கனிமவியல் சங்கம் சார்டைட்டு  கனிமத்தை Sot என்ற குறியீட்டால் அடையாளப்படுத்துகிறது.

திரோனா எனப்படும் முச்சோடியம் ஐதரசன் இருகார்பனேட்டு இருநீரேற்று கனிமங்களுடன் சேர்ந்து சார்டைட்டு கனிமம் காணப்படுகிறது. கச்சா திரோனாவைப் பயன் படுத்தும் போது அது சார்டைட்டு கனிமம் மூலம் மாசுபடுவதைத் தவிர்க்க சிறிதளவு கவனமாக இருக்க வேண்டும்.

மேலும் காண்க 
 அரகோனைட்டு
 கால்சைட்டு
 தெர்மோனேட்ரைட்டு

மேற்கோள்கள்

Mindata, with localities
Shortite data

கார்பனேட்டு கனிமங்கள்
கால்சியம் கனிமங்கள்
சோடியம் கனிமங்கள்
நேர்ச்சாய்சதுரக் கனிமங்கள்
எசுக்காண்டினாவியன் தற்காப்பு

மைய எதிர்த் தற்காப்பு அல்லது எசுக்காண்டினாவியன் தற்காப்பு (Scandinavian Defense) என்பது சதுரங்க விளையாட்டில் பின்பற்றப்படும்  ஒரு சதுரங்கத் திறப்பு முறையாகும். இத்திறப்பு பின்வரும் நகர்வுகளுடன் தொடங்குகிறது.
1. e4 d5
இங்கு கறுப்பு ஆட்டக்காரர் வெள்ளைச் சிப்பாயைத் தாக்கி மையத்திலிருந்து நீக்கிக் கறுப்பிற்கு உடனடியாக இடராபத்து இல்லாமல் ஆடுவதவதற்கு வழிசமைக்கும் ஆட்டம் ஆகும். ஆயினும் இழந்த கறுப்புச் சிப்பாயிற்காக மீளவும் வெள்ளைச் சிப்பாயைக் கைப்பற்றுவதற்கு கறுப்பு இடர்படவேண்டி ஏற்படலாம். 

இந்த திறப்பு சதுரங்கத் திறப்புகளின் கலைக்களஞ்சியத்தில் பி01 குறியீட்டின் கீழ் வகைப்படுத்தப்பட்டுள்ளது. வேலன்சிய மொழியில் எழுதப்பட்ட ஒரு கவிதையில் விவரிக்கப்பட்டுள்ள எசுக்காண்டினாவியன் தற்காப்பு ஆட்டம் நவீன சதுரங்கத்தில் பதிவுசெய்யப்பட்ட கருப்பு நிற காய்களுடன் விளையாடும் சதுரங்க ஆட்டக்காரருக்கான மிகப் பழமையான ஒரு தொடக்கமாகும்.

வரலாறு

தோற்றம்
எசுக்காண்டினாவியன் தற்காப்பு என்பது மிகப் பழமையான பதிவுசெய்யப்பட்ட சதுரங்கத் திறப்புகளில் ஒன்றாகும்.  1475 ஆம் ஆண்டு வாலென்சியா நகரத்தில் பிரான்செசுக் டி காசுடெல்வி மற்றும் நார்சிசு வினியோல்சு ஆகியோருக்கு இடையேயான கற்பனை விளையாட்டாக இது முதலில் பதிவுசெய்யப்பட்டது. நவீன சதுரங்கத்தின் முதல் பதிவுசெய்யப்பட்ட விளையாட்டாகவும் இத்திறப்பு  இருக்கலாம். 1497 ஆம் ஆண்டு உலூசெனாவின் புத்தகமான "காதலுடன் மறுபடியும் 150 ஆட்டங்களுடன் சதுரங்கம் விளையாடும் கலை" புத்தகத்திலும் இத்திறப்பு  பட்டியலிடப்பட்டது.

எசுக்காண்டினேவியன் தற்காப்பு நவீன மாறுபாடு
2 exd5 NC3

மேற்கோள்கள்

மேலும் வாசிக்க

வெளி இணைப்புகள்

Overview of the opening

சதுரங்கத் திறப்புகள்
சபா காகாசான் மக்கள் கட்சி

சபா காகாசான் மக்கள் கட்சி (ஆங்கிலம்: Sabah People's Ideas Party; மலாய்: Parti Gagasan Rakyat Sabah) (GAGASAN / PGRS) என்பது மலேசியாவின் சபா மாநிலத்தில் உள்ள ஓர் அரசியல் கட்சியாகும். ஆகஸ்டு 2013-இல் அத்தியோங் தித்தோ (Aiong Tituh) என்பவரால் நிறுவப்பட்ட இந்தக் கட்சி; 2023-இல் அஜிஜி நூர் (Hajiji Noor) என்பவரால் கைப்பற்றப்பட்டது.

தற்போது சபாவின் ஆளும் சபா மக்கள் கூட்டணி (GRS) எனும் கூட்டணி அமைப்பில் மிகப்பெரிய கட்சியாக உள்ளது.

வரலாறு
சபா காகாசான் மக்கள் கட்சி 28 ஆகஸ்டு 2013-இல் அத்தியோங் தித்தோ என்பவரால் நிறுவப்பட்டது. ஆனால், நிதி மற்றும் ஆள் பற்றாக்குறை காரணமாக 2016-ஆம் ஆண்டு வரை செயலற்ற நிலையில் இருந்தது.

2023-இல் அஜிஜி நூர் கட்சியைக் கைப்பற்றுவதற்கு முன்பு, இந்த சபா காகாசான் மக்கள் கட்சி, கடசான்-டூசுன் ருங்குஸ் இனக்குழுவின் ஆதிக்கத்தில் இருந்தது.

9 திசம்பர் 2022-இல் அஜிஜி நூர் தலைமை தாங்கிய சபா மக்கள் கூட்டணியில் சபா காகாசான் மக்கள் கட்சி ஏற்றுக்கொள்ளப்பட்டது. அதன் பின்னர் 29 சனவரி 2023 அன்று கட்சியை எடுத்துக் கொள்வதாக சபா முதலமைச்சர் அஜிஜி நூர் அறிவித்தார்.

சபா அரசியல் நெருக்கடி 2023

டிசம்பர் 2022-இல் அஜிஜி நூர் மற்றும் நான்கு மலேசிய மக்களவை உறுப்பினர்களும் சேர்ந்து, அவர்களின் முந்தைய மலேசிய சபா ஐக்கிய பூர்வீகக் கட்சியை (Malaysian United Indigenous Party of Sabah) விட்டு வெளியேறினர். இருப்பினும், மலேசியக் கட்சித் தாவல் எதிர்ப்புச் சட்டத்தின் (Federal Anti-party Hopping Law) காரணமாக அவர்கள் சபா காகாசான் மக்கள் கட்சியில் (Parti Gagasan Rakyat Sabah) (GAGASAN) சேர அனுமதிக்கப்படவில்லை.

சபா அரசியல் நெருக்கடி 2023-இன் போது சபா காகாசான் மக்கள் கட்சி, சபா மாநில சட்டமன்றத்தில் 26 தொகுதிகளைக் கைப்பற்றியது.

கட்சித் தலைவர்கள்

மேலும் காண்க

 மலேசியாவின் அரசியல்
 சபா மாநில சட்டமன்றம்
 மலேசிய அரசியல் கட்சிகள்

மேற்கோள்கள்

வெளி இணைப்புகள்

 

மலேசிய அரசியல் கட்சிகள்
வடக்கு மென் வால் மரமூஞ்சூறு

வடக்கு மென் வால் மர மூஞ்சூறு (Northern smooth-tailed treeshrew-தெண்ட்ரோகேல் முரினா) என்பது கம்போடியா, தாய்லாந்து மற்றும் வியட்நாமில் காணப்படும் துபாயிடே குடும்பத்தைச் சேர்ந்த மரமூஞ்சூறு சிற்றினமாகும். இவை முதுகெலும்பற்ற விலங்குகளை முதன்மையான உணவாக உட்கொள்கின்றன. ஆனால் அரிதாகவே பழங்கள் மற்றும் தாவரங்கள் உணவுகளை உண்ணும்.

மேற்கோள்கள்

மேலும் வாசிக்க 
 Endo et al. (July 1999) Functional morphology of the locomotor system in the northern smooth-tailed tree shrew (Dendrogale murina). Annals of Anatomy. Vol. 181, Number 4. pp. 397–402
 Olson et al. (2005) Intraordinal phylogenetics of treeshrews (Mammalia: Scandentia)based on evidence from the mitochondrial 12S rRNA gene. Molecular Phylogenetics and Evolution. Vol. 35. pp. 656–673.
 Olson et al. (March 2004) Phylogenetic Relationships Among Treeshrews (Scandentia): A Review and Critique of the Morphological Evidence. Journal of Mammalian Evolution. Vol. 11, Number 1. pp. 49–71.
 Shchipanov, N. A.; A. A. Kalinin. (October 2006) Distribution of small mammals in three layers of south Vietnam rainforest. Doklady Biological Sciences. Vol. 410, Number 1. pp. 387–390.
 Timmins et al. (September 2003) Distribution, status and ecology of the mainland slender-tailed treeshrew Dendrogale murina. Mammal Review. Vol. 33, Issue 3–4. pp 272–283.

மூஞ்சூறு
பத்து சாப்பி மக்களவைத் தொகுதி

பத்து சாப்பி மக்களவைத் தொகுதி (மலாய்: Kawasan Persekutuan Batu Sapi; ஆங்கிலம்: Batu Sapi Federal Constituency; சீனம்: 三脚石国会议席) என்பது மலேசியா, சபா, சண்டக்கான் பிரிவு; சண்டக்கான் மாவட்டத்தில் அமைந்துள்ள ஒரு மக்களவைத் தொகுதி (P185) ஆகும்.

பத்து சாப்பி மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து பத்து சாப்பி மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

சண்டக்கான் மாவட்டம்

சண்டக்கான் மாவட்டம் என்பது சபா மாநிலம், சண்டக்கான் பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் சண்டக்கான் நகரம். மலேசியா-பிலிப்பீன்சு எல்லை (Malaysia–Philippines Border), இந்த மாவட்டத்தின் கிழக்கே 28 கி.மீ. தொலைவில்; மிக அருகில் உள்ளது. 

சபா மாநிலத்தின் கிழக்குக் கடற்கரையில் சுலு கடல் உள்ளது. அதை எதிர்நோக்கியவாறு அமைந்துள்ள இந்த மாவட்டம், இதர மாவட்டங்களான பெலுரான் மாவட்டம், கினபாத்தாங்கான் மாவட்டம் ஆகிய மாவட்டங்களால் சூழப்பட்டுள்ளது.

சண்டக்கான் நகரம், சபா மாநிலத்தின் தலைநகரமான கோத்தா கினபாலுவிற்கு அடுத்து இரண்டாவது மிகப் பெரிய நகரமாக விளங்குகிறது. வடகிழக்கு போர்னியோ கடற்கரையை ஒட்டி அமைந்துள்ளது. முன்பு பிரித்தானிய வடக்கு போர்னியோவின் (British North Borneo) தலைநகராகவும் இருந்தது.

பத்து சாப்பி மக்களவைத் தொகுதி

தேர்தல் முடிவுகள்

குறிப்புகள்

மேற்கோள்கள்

மேலும் காண்க 
 சண்டக்கான் 
 பெலுரான் 
 கினபாத்தாங்கான் 
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சபா நாடாளுமன்றத் தொகுதிகள்
சீதாபூர் மக்களவைத் தொகுதி

சீதாப்பூர் மக்களவைத் தொகுதி (Sitapur Lok Sabha constituency) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.

சட்டமன்றப் பிரிவுகள் 
தற்போது, சீதாப்பூர் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

நாடாளுமன்ற உறுப்பினர்கள்

தேர்தல் முடிவுகள்

2024 பொதுத் தேர்தல்

மேலும் காண்க 

 சீதாபூர் மாவட்டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 சீதாபூர் லோக்சபா தேர்தல் 2019 முடிவுகள்

உத்தரப் பிரதேச மக்களவைத் தொகுதிகள்
இருகுளோரோ அயோடோமெத்தேன்

இருகுளோரோ அயோடோமெத்தேன் (Dichloroiodomethane) என்பது CHCl2I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மூன்று ஆலோமெத்தேன் சேர்மமாக இது வகைப்படுத்தப்படுகிறது. குளோரோஃபார்ம் போன்ற வாசனையைக் கொண்டுள்ளது. தீப்பிடித்து எரியாது. வெளிப்படையான வெளிர் மஞ்சள் திரவமாகக் காணப்படுகிறது. அசிட்டோன், டை எத்தில் ஈதர், எத்தனால் மற்றும் பென்சீன் போன்ற கரிம கரைப்பான்களில் இருகுளோரோ அயோடோமெத்தேன் கரையும். காற்று மற்றும் ஒளியுடன் தொடர்பு கொள்ளும்போது சிதைவடைகிறது. கிருமி நீக்கம் செய்யப்பட்ட குழாய் நீரில் கண்டறியப்படுகிறது. எனவே இது ஒரு மாசுபடுத்தும் பொருளாகக் கருதப்படுகிறது. தண்ணீரில் 275 ஆண்டுகள் அரை ஆயுள் காலம் கொண்டுள்ளதாகவும் அறியப்படுகிறது.

அயோடோஃபார்ம் கண்டுபிடிக்கப்பட்ட இரண்டு ஆண்டுகளுக்குப் பிறகு, 1824 ஆம் ஆண்டில் இயார்ச்சசு-சைமன் செருல்லாசு என்பவரால் இருகுளோரோ அயோடோமெத்தேன் கண்டுபிடிக்கப்பட்டது.

தயாரிப்பு
இருகுளோரோ அயோடோமெத்தேன் தயாரிப்பதற்கான பல தயாரிப்பு வழிகள் அறியப்படுகின்றன. சோடியம் அயோடைடு  அல்லது அயோடோயீத்தேனுடன் குளோரோஃபார்மைச் சேர்த்து வினை புரியச் செய்தால் இருகுளோரோ அயோடோமெத்தேன் உருவாகிறது. பாசுபரசு பெண்டாகுளோரைடு அல்லது பாதரசக் குளோரைடுடன் அயோடோஃபார்ம் சேர்த்து தயாரித்தல் பழைய தயாரிப்பு முறையாகும்.

மேற்கோள்கள்

அயோடோ ஆல்க்கேன்கள்
ஆலோமீத்தேன்கள்
இனிப்பு மணம் கொண்ட இரசாயனங்கள்
பதேபூர் மக்களவைத் தொகுதி

பதேபூர் மக்களவைத் தொகுதி (Fatehpur Lok Sabha constituency) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். இந்தத் தொகுதி பதேபூர் மாவட்டம் முழுவதையும் உள்ளடக்கியது.

சட்டமன்றத் தொகுதிகள் 
 உத்தரப் பிரதேசத்தில் உள்ள பெரும்பாலான மக்களவைத் தொகுதிகளின் கீழ் ஐந்து சட்டமன்றத் தொகுதிகளைக் கொண்டுள்ளன, ஆனால் பதேபூர் மக்களவைத் தொகுதி ஆறு சட்டமன்றத் தொகுதிகளைக் கொண்டுள்ளது.

நாடாளுமன்ற உறுப்பினர்கள்

தேர்தல் முடிவுகள்

மேலும் காண்க 
 பதேபூர் மாவட்டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 
 2019 லோக்சபா தேர்தல் முடிவுகள்

பதேபூர் மாவட்டம்
உத்தரப் பிரதேச மக்களவைத் தொகுதிகள்
நரேசு உத்தம் படேல்

நரேசு உத்தம் படேல் (பிறப்பு சனவரி 10,1956)  என்பவர் இந்திய அரசியல்வாதியும், சமாஜ்வாதி கட்சித் தலைவரும், உத்தரப் பிரதேச சட்டமன்றத்தின் முன்னாள் உறுப்பினரும் இந்திய நாடாளுமன்ற மக்களவை உறுப்பினரும் ஆவார்.

அரசியல் 
1989ஆம் ஆண்டில் ஜனதா தளம் வேட்பாளராகச் சட்டமன்ற உறுப்பினராகத் தேர்ந்தெடுக்கப்பட்ட படேல், சமாஜ்வாதி கட்சியின் நிறுவன உறுப்பினர்களில் ஒருவராகவும் உள்ளார். தற்போது, இவர் சமாஜ்வாதி கட்சியின் உத்தரப் பிரதேச மாநிலத் தலைவராகவும், கட்சியின் மாநிலப் பிரிவில் மேனாள் முதலமைச்சர் அகிலேசு யாதவுக்கு அடுத்தபடியாக இரண்டாவது இடத்திலும் உள்ளார். இவரது தூய்மையான அரசியல், கல்வி பின்னணியுடன் (கான்பூர் பல்கலைக்கழகத்தில் முதுகலைப் பட்டம் பெற்றவர்), இவர் தன்னைச் சேர்ந்த சமூகமான மேலாதிக்க குர்மி சாதி வாக்காளர்களிடையே பரந்த பின்தொடர்பவர்களுடன் அடிமட்டத் தலைவராக நற்பெயரைப் பெற்றுள்ளார்.

இத்தகைய முக்கியமான பதவிக்கு இவர் உயர்த்தப்பட்டது கட்சியின் பிம்பத்தை மாற்ற உதவும் புதிய உள்ளடக்கிய நிரலைக் குறிக்கிறது. 1989 முதல் 1991 வரை முதல் முலாயம் சிங் யாதவ் அரசில் அமைச்சராகவும், மூன்று முறை உ. பி. சட்டமன்ற உறுப்பினராகவும் இருந்துள்ளார். பிற்படுத்தப்பட்டோர் ஆணையத்தின் உறுப்பினராகவும், ஜானேசுவர் மிசுரா அறக்கட்டளையின் உறுப்பினராகவும் இருந்துள்ளார். உத்தரப் பிரதேச மேனாள் முதல்வர் அகிலேஷ் யாதவ் சமாஜ்வாதி கட்சி உத்தரப் பிரதேச மாநிலத் தலைவராக இருந்தபோது இவர் மாநிலத் துணைத் தலைவராக நியமிக்கப்பட்டார், இருப்பினும் சிவ்பால் சிங் யாதவ் உத்தரப் பிரதேச சமாஜ்வாதி கட்சியின் மாநிலத் தலைவராக ஆனபோது, இவர் நீக்கப்பட்டார். இவர் உ. பி. யின் குர்மி இபிவ சாதியைச் சேர்ந்தவர். மேலும் முலாயம் சிங் யாதவுக்கு நெருக்கமானவராகக் கருதப்படுகிறார்.

சமாஜ்வாதி கட்சி நிறுவன சட்டமன்ற உறுப்பினர்களில் இவரும் ஒருவர். இதர பிற்படுத்தப்பட்ட வகுப்பினரின் விசுவாசியாக இருப்பதால், 2017 மாநிலத் தேர்தல்களுக்கான வேட்பாளராக ஏற்றுக்கொள்ளப்பட்டார்.

மக்களவை உறுப்பினராக 
நரேசு உத்தம் படேல் 2024ஆம் ஆண்டு நடைபெற்ற இந்தியப் பொதுத் தேர்தலில் பதேபூர் மக்களவைத் தொகுதியில் போட்டியிட்டு வெற்றி பெற்று மக்களவை உறுப்பினராக தற்பொழுது உள்ளார்.

மேற்கோள்கள் 

1956 பிறப்புகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
18ஆவது மக்களவை உறுப்பினர்கள்
1-அயோடோயெக்சேன்

1-அயோடோயெக்சேன் (1-Iodohexane) என்பது C6H13I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். CH3(CH2)5I என்ற அமைப்பு வாய்பாட்டாலும் இதை அடையாளப்படுத்தலாம். அலிபாட்டிக்கு நிறைவுற்ற ஆலசனேற்ற நீரகக் கரிமங்கள் என்ற குழுவின் உறுப்பினர் எனவும் இச்சேர்மம் வகைப்படுத்தப்படுகிறது.  நிறமற்ற நீர்மமாகக் காணப்படுகிறது. எக்சைல் அயோடைடு என்ற பெயராலும் இது அழைக்கப்படுகிறது.

தயாரிப்பு
1-புரோமோயெக்சேனை பொட்டாசியம் அயோடைடுடன் சேர்த்து சூடுபடுத்துவதன் மூலம் 1-அயோடோயெக்சேன் சேர்மத்தைப் பெறலாம். 

1-எக்சேனாலை அயோடின் மற்றும் முப்பீனைல்பாசுபீனுடன் சேர்த்து சூடுபடுத்துவதன் மூலமும் இந்த சேர்மத்தைத் தயாரிக்கலாம்.

இயற்பியல் பண்புகள்
1-அயோடோயெக்சேன் என்பது தீப்பற்றி எரியக்கூடிய சேர்மமாகும். பற்றவைப்பது கடினமாகும். ஒளி-உணர்திறன் கொண்டு நீர்மநிலையில் காணப்படுகிறது. நடைமுறையில் தண்ணீரில் கரையாது. தாமிரம் பொதுவாக சேர்மத்தில் நிலைப்படுத்தியாக சேர்க்கப்படுகிறது.

பயன்கள்
1-அயோடோயெக்சேன்  கரிமத் தொகுப்பு வினைகளில் ஓர் ஆல்க்கைலேற்றும் முகவராகப் பயன்படுத்தப்படுகிறது. மேலும், டெட்ராடெக்கேன் போன்ற பிற இரசாயன சேர்மங்களின் உற்பத்தியில் இது ஓர் இடைநிலையாகப் பயன்படுத்தப்படுகிறது.

மேலும் காண்க
 1-புரோமோயெக்சேன்
 1-குளோரோயெக்சேன்

மேற்கோள்கள்

அயோடோ ஆல்க்கேன்கள்
ஆல்க்கைலேற்றும் முகவர்கள்
சண்டக்கான் மக்களவைத் தொகுதி

சண்டக்கான் மக்களவைத் தொகுதி (மலாய்: Kawasan Persekutuan Sandakan; ஆங்கிலம்: Sandakan Federal Constituency; சீனம்: 山打根国会议席) என்பது மலேசியா, சபா, சண்டக்கான் பிரிவு; சண்டக்கான் மாவட்டத்தில் அமைந்துள்ள ஒரு மக்களவைத் தொகுதி (P186) ஆகும்.

சண்டக்கான் மக்களவைத் தொகுதி 1966-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து சண்டக்கான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

சண்டக்கான் பிரிவு

சண்டக்கான் பிரிவு என்பது மலேசியா, சபா மாநிலத்தில் உள்ள ஐந்து நிர்வாகப் பிரிவுகளில் ஒன்றாகும்.  சபா; சரவாக் மாநிலங்களில் மட்டுமே பிரிவு எனும் முறைமையைப் பயன்படுத்துகிறார்கள். 

சபா மாநிலத்தின் வடகிழக்கு கடற்கரையில் இருந்து மாநிலத்தின் மத்தியப் பகுதி வரை நெடுக்காக நீண்டுள்ளது. 28,205 சதுர கிலோமீட்டர் பரப்பளவில், சபா மாநிலத்தில் 38.3% நிலப் பகுதியைக் கொண்டு உள்ளது. மேலும் இந்தப் பிரிவு சபாவின் ஐந்து நிர்வாகப் பிரிவுகளில் மிகப் பெரிய பிரிவு ஆகும். 

சபாவின் மொத்த மக்கள் தொகையில் ஏறக்குறைய 19.4% மக்களைக் கொண்டது. பெரும்பாலும் சீனர்கள், ஒராங் சுங்கை, கடசான் - டூசுன், சுலுக் மற்றும் பஜாவ் ஆகிய இனக் குழுவினரைக் கொண்டது.

சண்டக்கான் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 
 சண்டக்கான் 
 சண்டக்கான் மாவட்டம் 
 சண்டக்கான் பிரிவு
 சண்டக்கான் மரண அணிவகுப்பு 
 சண்டக்கான் போர்க்கைதிகள் முகாம்
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சபா நாடாளுமன்றத் தொகுதிகள்
நா. முருகானந்தம்

நா. முருகானந்தம் என்பவர் தமிழ்நாடு அரசின் ஐம்பதாவது தலைமைச் செயலாளராவார்.

இவர் சென்னையைச் சோ்ந்தவர். இவர் கணினி அறிவியலில் முதுநிலைப் பட்டமும் ஐ.ஐ.எம்., லக்னோவில் எம்.பி.ஏ. பட்டமும் பெற்றுள்ளார். 1991-ஆம் ஆண்டு  இந்தியக் குடிமைப் பணித் தேர்வில் தோ்ச்சி பெற்று, திருநெல்வேலி மாவட்டத்தில் சார் ஆட்சியராகத் தனது பணியைத் தொடங்கினார். கடந்த 2001 முதல் 2004 ஆம் ஆண்டு வரை கோவை மாவட்ட ஆட்சியராகவும், ஊரக வளா்ச்சித் துறையின் இணைச் செயலா், தில்லி தமிழ்நாடு இல்லத்தின் முதன்மை உறைவிட ஆணையா், தொழில் துறை, நிதித் துறைகளின் செயலாளா் பொறுப்புகளிலும் பணியாற்றியுள்ளாா். 2021 டிசம்பரில் கூடுதல் தலைமைச் செயலராகப் பொறுப்பேற்று முதல்வரின் தனி பிரிவுச் செயலாளா் 1-ஆக பணிபுரிந்து வந்தார். பின்னர் 2024 ஆகஸ்ட்டில் தமிழக அரசின் தலைமைச் செயலராக நியமனம் செய்யப்பட்டார்.

மேற்கோள்கள்

இந்திய ஆட்சிப் பணி அலுவலர்கள்
வாழும் நபர்கள்
1-குளோரோயெக்சேன்

1-குளோரோயெக்சேன் (1-Chlorohexane) என்பது C6H13Cl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். CH3(CH2)5Cl என்ற அமைப்பு வாய்பாட்டாலும் இதை அடையாளப்படுத்தலாம். அலிபாட்டிக்கு நிறைவுற்ற ஆலசனேற்ற நீரகக் கரிமங்கள் என்ற குழுவின் உறுப்பினர் எனவும் இச்சேர்மம் வகைப்படுத்தப்படுகிறது.

தயாரிப்பு
ஐதரோகுளோரிக் அமிலம் அல்லது தயோனைல் குளோரைடுடன் எக்சைல் ஆல்ககாலைச் சேர்த்து வினைபுரியச் செய்வதன் மூலம் 1-குளோரோயெக்சேனைத் தயாரிக்கலாம்.

இயற்பியல் பண்புகள்
1-குளோரோயெக்சேன் நிறமற்ற திரவமாகும். நறுமண வாசனையுடன் தண்ணீரில் மிகவும் குறைவாகவே கரையும்.

வேதிப்பண்புகள்
எத்திலீன் கிளைக்காலில் கரைக்கப்பட்ட பொட்டாசியம் புளோரைடுடன் 1-குளோரோயெக்சேனைச் சேர்த்து  வினைபுரியச் செய்வதன் மூலம்  1-புளோரோயெக்சேனைத் தயாரிக்கலாம்.

பென்சீன் மற்றும் அலுமினியம் முக்குளோரைடுடன் 1-குளோரோயெக்சேனைச் சேர்த்து  வினைபுரியச் செய்வதன் மூலம்  2-பீனைல்யெக்சேனைத் தயாரிக்கலாம்.

மேலும் காண்க
1-புரோமோயெக்சேன்
1-அயோடோயெக்சேன்

மேற்கோள்கள்

குளோரோ ஆல்க்கேன்கள்
ஆல்க்கைலேற்றும் முகவர்கள்
கினபாத்தாங்கான் மக்களவைத் தொகுதி

கினபாத்தாங்கான் மக்களவைத் தொகுதி (மலாய்: Kawasan Persekutuan Kinabatangan; ஆங்கிலம்: Kinabatangan Federal Constituency; சீனம்: 京那巴当岸联邦选区) என்பது மலேசியா, சபா, சண்டக்கான் பிரிவில்; கினபாத்தாங்கான் மாவட்டம், தொங்கோட் மாவட்டம், பெலுரான் மாவட்டம் ஆகிய 3 மாவட்டங்களில் அமைந்துள்ள ஒரு மக்களவைத் தொகுதி (P187) ஆகும்.

கினபாத்தாங்கான் மக்களவைத் தொகுதி 1966-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து கினபாத்தாங்கான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

கினபாத்தாங்கான் மாவட்டம்

கினபாத்தாங்கான் மாவட்டம் என்பது சபா மாநிலம், சண்டக்கான் பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் கினபாத்தாங்கான் நகரம். 

இந்த நகரம், சபா மாநிலத்தின் தலைநகரமான கோத்தா கினபாலுவில் இருந்து வட கிழக்கே 320 கி.மீ. தொலைவிலும்; வடமேற்கே சண்டக்கான் நகரத்தில் இருந்து 77 கி.மீ. தொலைவிலும் உள்ளது. கினபாத்தாங்கான் எனும் பெயர் முதலில் சினபாத்தாங்கான் (Cinabatangan) என்று அழைக்கப்பட்டது. நீண்ட ஆறு என்று பொருள். இதற்கு ஓங் சம் பிங் (Ong Sum Ping) எனும் சீனக் குடியேற்ற ஆளுநர் பெயரிட்டதாகவும் அறியப் படுகிறது. 

கினபாத்தாங்கான் மாவட்டம் பிரித்தானிய வடக்கு போர்னியோ நிறுவனத்தின் நிர்வாகத்தின் போது நிறுவப்பட்டது.

கினபாத்தாங்கான் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 தொங்கோட் மாவட்டம் 
 கோமந்தோங் குகைகள் 
 கினபாத்தாங்கான் வனவிலங்கு சரணாலயம்
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சபா நாடாளுமன்றத் தொகுதிகள்
1-புளோரோயெக்சேன்

1-புளோரோயெக்சேன் (1-Fluorohexane) என்பது C6H13F என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். CH3(CH2)5F என்ற அமைப்பு வாய்பாட்டாலும் இதை அடையாளப்படுத்தலாம். அலிபாட்டிக்கு நிறைவுற்ற ஆலசனேற்ற நீரகக் கரிமங்கள் என்ற குழுவின் உறுப்பினர் எனவும் இச்சேர்மம் வகைப்படுத்தப்படுகிறது. எக்சைல் புளோரைடு என்ற பெயராலும் இது அழைக்கப்படுகிறது.

தயாரிப்பு
எத்திலீன் கிளைக்காலில் கரைக்கப்பட்ட பொட்டாசியம் புளோரைடுடன் 1-குளோரோயெக்சேன் அல்லது 1-புரோமோயெக்சேன் சேர்மத்தைச் சேர்த்து வினைபுரியச் செய்வதன் மூலம்  1-புளோரோயெக்சேனைத் தயாரிக்கலாம்.

இயற்பியல் பண்புகள்
1-புளோரோயெக்சேன் ஈதர் மற்றும் பென்சீனில் கரையும். நிறமற்ற திரவமாக இது காணப்படுகிறது.

வேதிப்பண்புகள்
செயலூக்கப்பட்ட பாதரசத்துடன்  1-புளோரோயெக்சேன் வினையில் ஈடுபடுகிறது.:

CH3(CH2)5F + Mg (செயலூக்கம்) -> C6H13MgF

பயன்கள்
இச்சேர்மம் முதன்மையாக கரிம வேதியியல் துறையில் ஒரு வினையாக்கியாக அல்லது கரைப்பானாகப் பயன்படுத்தப்படுகிறது. மேலும், 1-புளோரோயெக்சேன் இயற்பியல் வேதியியலில் புளோரினேற்றம் பெற்ற  ஐதரோகார்பன்களின் இயற்பியல்-வேதியியல் பண்புகளைப் புரிந்துகொள்வதற்கான மாதிரி கலவையாகப் பயன்படுத்தப்படுகிறது.

மேலும் காண்க
 1-புரோமோயெக்சேன்
 1-குளோரோயெக்சேன்
 1-அயோடோயெக்சேன்

மேற்கோள்கள்

புளோரோ ஆல்க்கேன்கள்
ஆல்க்கைலேற்றும் முகவர்கள்
பாக்சுகான்

ஹான் ஹாய் பிரெசிசன் இன்டஸ்ட்ரி கம்பனி லிமிடட்  (Hon Hai Precision Industry Co. Ltd.), பன்னாட்டளவில்   பாக்சுகான் என அறியப்படுகின்ற இந்தத்தாய்வானிய நிறுவனம் 1974ஆம் ஆண்டு புது தாய்பெய் நகரின் இட்டூசெங் மாவட்டத்தில் நிறுவப்பட்டது.2021ஆம் ஆண்டு () ஆண்டு வருமானம் ஈட்டும் பன்னாட்டு மின்னணுவியல் ஒப்பந்த தயாரிப்பு நிறுவனமாக வளர்ந்துள்ளது; பார்ட்சூன் குளோபல் தரவரிசையில் 20ஆம் இடத்தைப் பற்றியுள்ளது. இலத்திரனியல் ஒப்பந்தத் தயாரிப்பு சேவை வழங்கும் நிறுவனங்களில் உலகின் மிகப் பெரும் தயாரிப்பாளராக விளங்குகின்றது. இதன் தலைமையகம் தைவானில் இருப்பினும் வருமானமீட்டும் பெரும்பாலான சொத்துக்கள் சீனாவில் உள்ளன. உலகளவில் பெரியளவில் வேலை வழங்கும் நிறுவனங்களில் ஒன்றாக உள்ளது. டெர்ரி கௌ இதன் நிறுவனரும் முன்னாள் தலைவரும் ஆவார். 

பாக்சுகான் முதன்மை அமெரிக்க, கனடிய, சீன, சப்பானிய மற்றும் பின்லாந்து நிறுவனங்களுக்கு இலத்திரனியல் பாகங்களை தயாரித்துக் கொடுக்கின்றது. பாகசுகான் தயாரித்து வழங்கும் கருவிகளில் முதன்மையாக பிளாக்பெர்ரி, ஐ-பேடு, ஐ-போன், ஐப்பாடு, கிண்டில்,நின்டென்டோ கேம்கியூப்பின் அனைத்து நிண்டெண்டோ விளையாட்டு அமைப்புகள், நோக்கியா கருவிகள், சிஸ்கோ சிஸ்டம்ஸ் கருவிகள், சோனி கருவிகள்,கூகுள் பிக்செல் கருவிகள், சவுமீ கருவிகள், மைக்ரோசாப்ட்டின் அனைத்து எக்ஸ் பாக்ஸ் கட்டுப்பாட்டுக் கருவிகள், உள்ளன.  தவிரவும் பல  கணினி மையப்பகுதி பொருந்துகைகளை, (குறிப்பாக TR4 CPU பொருந்துகை) தயாரித்து வழங்குகின்றது. 2012ஆம் ஆண்டில் பாக்சுகானின் தொழிற்சாலைகள் உலகின் நுகர்வு இலத்திரனியல் கருவிகளில் 40% வரை தயாரித்துள்ளதாக மதிப்பிடப்படுகின்றது.

பாக்சுகானின் புதிய தலைவராக யங் லியு சூலை 1, 2019இல் பதவியேற்றார். நிறுவனத்தின் எதிர்கால குவியமாக குறைகடத்திகளின் சிறப்புத்தன்மைகள், செயற்கை நுண்ணறிவு, தானியங்கியல், மற்றும் தனித்தியங்கும் வாகனம் விளங்கும் என கருதப்படுகின்றது.

மேற்கோள்கள்

தைவான்
பன்னாட்டு வணிக நிறுவனங்கள்
மின்னணுவியல்
சுல்தான்பூர் மக்களவைத் தொகுதி

சுல்தான்பூர் மக்களவை தொகுதி (Sultanpur Lok Sabha constituency) என்பது இந்தியாவின் உத்தரப் பிரதேசத்தில் உள்ள ஒரு மக்களவைத் தொகுதியாகும்.

சட்டமன்றத் தொகுதிகள்

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 
 சுல்தான்பூர்
 மக்களவை தொகுதிகளின் பட்டியல்

வெளி இணைப்புகள் 
 2019 லோக்சபா தேர்தல் முடிவுகள்

உத்தரப் பிரதேச மக்களவைத் தொகுதிகள்
குமார் கார்த்திகேயா

குமார் கார்த்திகேயா (Kumar Kartikeya)(பிறப்பு 26 திசம்பர் 1997) என்பவர் இந்தியத் துடுப்பாட்ட வீரர் ஆவார். இவர் உள்நாட்டு துடுப்பாட்டத்தில் மத்தியப் பிரதேசத்தையும், இந்தியன் பிரீமியர் லீக் போட்டியில் மும்பை இந்தியன்ஸ் அணியையும் பிரதிநிதித்துவப்படுத்துகிறார். குமார் 26 செப்டம்பர் 2018 அன்று விஜய் ஹசாரே துடுப்பாட்டப் போட்டியில் மத்தியப் பிரதேசத்திற்காகத் தனது ஏ தரப் போட்டியில் அறிமுகமானார். இதைத் தொடர்ந்து, இவர் 2018 நவம்பர் 28 அன்று ரஞ்சிக் கோப்பையில் மத்தியப் பிரதேசத்திற்காக அறிமுகமானார். கார்த்திகேயா 2019 மார்ச் 2 அன்று சையத் முசுடாக் அலி கோப்பைக்கான போட்டியில் மத்தியப் பிரதேசத்திற்காக இருபது20 போட்டியில் அறிமுகமானார்.

ஏப்ரல் 2022-இல், அர்சத் கான் காயம் காரணமாக விலகிய பின்னர், 2022 இந்தியன் பிரீமியர் லீக்கிற்கான மும்பை இந்தியன்ஸ் அணியில் அர்சத் கானுக்குப் பதிலாகக் கார்த்திகேயா விளையாடினார்.

மேற்கோள்கள்

வெளி இணைப்புகள் 
 

இந்தியத் துடுப்பாட்டக்காரர்கள்
வாழும் நபர்கள்
1997 பிறப்புகள்
பிரதாப்கர் மக்களவைத் தொகுதி

பிரதாப்கர் மக்களவைத் தொகுதி (Pratapgarh Lok Sabha constituency) உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.

சட்டமன்றத் தொகுதிகள் 
தற்போது, பிரதாப்கர் மக்களவைத் தொகுதியில் ஐந்து சட்டமன்றத் தொகுதிகள்உள்ளன. இவை:

நாடாளுமன்ற உறுப்பினர்கள்

தேர்தல் முடிவுகள்

2024

மேற்கோள்கள்

வெளி இணைப்புகள் 

 2019 லோக்சபா தேர்தல் முடிவுகள்

உத்தரப் பிரதேச மக்களவைத் தொகுதிகள்
1-புளோரோபியூட்டேன்

1-புளோரோபியூட்டேன்  (1-Fluorobutane) என்பது C4H9F என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். CH3(CH2)3F என்ற அமைப்பு வாய்பாட்டாலும் இதை அடையாளப்படுத்தலாம். அலிபாட்டிக்கு நிறைவுற்ற ஆலசனேற்ற நீரகக் கரிமங்கள் என்ற குழுவின் உறுப்பினர் எனவும் இச்சேர்மம் வகைப்படுத்தப்படுகிறது.

தயாரிப்பு
1-புரோமோபியூட்டேன் சேர்மத்துடன் பாதரச(II) புளோரைடைச் சேர்த்து வினைபுரியச் செய்தால் 1-புளோரோபியூட்டேன் உருவாகும்.
எத்திலீன் கிளைக்காலில் உள்ள பொட்டாசியம் புளோரைடுடன் 1-புரோமோபியூட்டேனைச் சேர்த்து வினைபுரியச் செய்தாலும் 1-புளோரோபியூட்டேன் உருவாகும்.

இயற்பியல் பண்புகள்
1-புளோரோபியூட்டேன் குறைந்த வெப்பநிலையில் கொதிக்கும் திரவமாகும். இது எத்தனாலில் அதிகம் கரைகிறது.

பயன்கள்
1-புளோரோபியூட்டேன் குறைக்கடத்திகளில் செதுக்கு வேலை செய்ய பயன்படுத்தப்படுகிறது.

மேலும் காண்க
 1-புரோமோபியூட்டேன்
 1-குளோரோபியூட்டேன்
 பியூட்டைல் அயோடைடு

மேற்கோள்கள் 

புளோரோ ஆல்க்கேன்கள்
புங் மொக்தார் ராடின்

புங் மொக்தார் ராடின் (ஆங்கிலம்; Bung Moktar Bin Radin; மலாய்: Datuk Seri Panglima Bung Moktar bin Radin) (பிறப்பு: 14 செப்டம்பர் 1958) என்பவர் ஒரு மலேசிய அரசியல்வாதி; வழக்கறிஞர் ஆவார்.  மலேசிய மக்களவையில் ஐந்து முறை மக்களவை உறுப்பினராகப் பொறுப்பு வகித்த இவர், சர்ச்சைக்குரிய கருத்துக்களுக்கான மக்களவை உறுப்பினர் எனவும் அறியப்படுகிறார்.

பதவிகள்

 சபா துணை முதலமைச்சர் I (செப்டம்பர் 2020 - சனவரி 2023)
 சபா பணி அமைச்சர் (செப்டம்பர் 2020 - சனவரி 2023)
 கினபாத்தாங்கான் மக்களவைத் தொகுதி உறுப்பினர் (1999 - )
 லாமாக் சட்டமன்ற உறுப்பினர் (செப்டம்பர் 2020 - )
 தலைவர், பெல்கிரா (FELCRA) - (2013 - 2018)
 தலைவர், சபா மாநில அம்னோ - (திசம்பர் 2018 - )

கல்வி 
 மலேசிய தேசிய பல்கலைக்கழகம்
 சண்டக்கான் தேசிய உயர்நிலைப்பள்ளி
 கினபாத்தாங்கான், கம்போங் பிலிட் தேசிய தொடக்கப் பள்ளி

பொது
மலேசிய மக்களவை உறுப்பினராவதற்கு முன், அவர் சண்டக்கான் சிறப்பு விவகாரத் துறை (JASA) கிளை அலுவலகத்தில் (1987-1990) நிர்வாக அதிகாரியாகவும்; மாரா (MARA), சண்டக்கான் கிளை அலுவலகத்தில் (1990-1992) அதிகாரியாகவும் பணியாற்றினார். பின்னர் 1994 முதல்1999 வரை சபா நிதி அமைச்சரின் அரசியல் செயலாளராகவும் சேவை செய்தார்.

அரசியல்

1994-ஆம் ஆண்டு சபா மாநில தேர்தலில், எதிர்க்கட்சியின் கோட்டையாக இருந்த குவாமுட் சட்டமன்றத் தொகுதியில், பாரிசான் நேசனல் வேட்பாளராக முதல் முறையாகப் போட்டியிட்ட புங் மொக்தார் ராடின் தோல்வியடைந்தார். 

பின்னர் 1969 மலேசியப் பொதுத் தேர்தலில் கினபாத்தாங்கான் மக்களவைத் தொகுதியில் ஐக்கிய சபா கட்சி (PBS) வேட்பாளர் அலி லத்திப் தாகா என்பவரைத் தோற்கடித்து வெற்றி பெற்றார். 

2004, 2008, 2013 மற்றும் 2018 மலேசியப் பொதுத் தேர்தல்களில் அவர் கினபாத்தாங்கான் மக்களவைத் தொகுதியைத் தக்க வைத்துக் கொண்டார். 1978-இல் அவர் அரசியலில் இணைந்ததில் இருந்து, கினபாத்தாங்கான் மக்களவைத் தொகுதிக்கு ஐந்து முறை தேர்வு பெற்றுள்ளார். பாரிசான் நேசனல் கூட்டணியின் உறுப்புக் கட்சிகளான ஐக்கிய சபா தேசிய அமைப்பு (USNO); மற்றும் அம்னோ (UMNO) கட்சிகளின் பிரதிநிதியாகப் போட்டியிட்டு அந்தத் தொகுதியைத் தக்க வைத்துக் கொண்டுள்ளார்.

சர்ச்சைகள்

தேர்தல் முடிவுகள்

விருதுகள்

மலேசிய விருதுகள்
  : 
  :
  - Order of Sultan Ahmad Shah of Pahang (SSAP) – Dato' Sri (2016)
  :
  - Order of Kinabalu (ADK)
  - Order of Kinabalu (ASDK)
  - Order of Kinabalu (PGDK) – Datuk (2001)
  - Order of Kinabalu (SPDK) – Datuk Seri Panglima (2021)

மேலும் காண்க

 சபா மக்கள் கூட்டணி
 ஐக்கிய சபா தேசிய அமைப்பு
 ஜோசப் பைரின் கித்திங்கான்
 கினபாத்தாங்கான் மக்களவைத் தொகுதி

மேற்கோள்கள்

வெளி இணைப்புகள்

1958 பிறப்புகள்
சபா அரசியல்‎
மலேசிய அரசியல்வாதிகள்‎
மலேசிய மக்களவை உறுப்பினர்கள்‎ 
மலேசிய முசுலிம் அரசியல்வாதிகள்‎
சுரேந்திர குமார் யாதவ்

சுரேந்திர குமார் யாதவ் (Surendra Kumar Yadav) இந்திய மேனாள் நீதிபதியும் உத்தரப் பிரதேசத்தின் துணை லோகாயுக்தாவும் ஆவார். இவர் பாபர் மசூதி இடிப்பு வழக்கில் சிறப்புக் குற்றப்புலனாய்வுப் பிரிவு நீதிபதியாக இருந்தார். 1992 திசம்பர் 6 அன்று அயோத்தி பாபர் மசூதி இடிக்கப்பட்டதை தொடர்ந்து நீண்ட தாக்கல் செயல்முறையின் கீழ் நடவடிக்கைகள் தொடர்ந்தன. சிறப்புக் குற்றப்புலனாய்வு நீதிமன்றத்தில் நீதிபதியாக இருந்த இவர், 2020 செப்டம்பர் 30 அன்று பாபர் மசூதி இடிப்பு வழக்கில் தீர்ப்பை வழங்கினார்.

வாழ்க்கை 
யாதவ் செப்டம்பர் 10,1959 அன்று உத்தரப் பிரதேசத்தின் ஜான்பூரின் பகத்பூர் கிராமத்தில் பிறந்தார். இவரது தந்தையின் பெயர் ராம் கிருஷ்ண யாதவ். சட்டத்தில் முதுநிலைப் பட்டம் பெற்ற பிறகு, 1990ஆம் ஆண்டில் உயர் நீதித்துறை சேவைக்குத் தேர்ந்தெடுக்கப்பட்டார். உத்தரப்பிரதேசத்தின் பல மாவட்டங்களில் முன்சிப், குற்றவியல் நீதித்துறை நடுவர், மாவட்ட நீதிபதியாகப் பணியாற்றிய இவர், பாபர் மசூதி இடிப்பு வழக்கில் சிறப்பு குற்றப்புலாய்வுத் துறை நீதிபதியாகவும் இருந்தார். 2020ஆம் ஆண்டில் பதவி ஓய்வு பெற்ற பிறகு உத்தரப் பிரதேசத்தின் துணை லோக்காயுக்தாவாக நியமிக்கப்பட்டார்.

மேற்கோள்கள் 

ஜவுன்பூர் மாவட்ட நபர்கள்
21-ஆம் நூற்றாண்டு இந்திய நீதிபதிகள்
வாழும் நபர்கள்
1959 பிறப்புகள்
துலுக்கர்பட்டி

துலுக்கர்ப்பட்டி (Thulukkarpatti) என்பது இந்தியாவில் தமிழ்நாடு மாநிலத்தில் உள்ள ஒரு கிராமமாகும். இது திருநெல்வேலி மாவட்டத்தில் அமைந்துள்ளது. துலுக்கர்பட்டி  நம்பியாற்றின் கரையில் அமைந்துள்ளது. இது இராதாபுரம் வட்டத்தின் கீழ் வருகிறது. இதன் அஞ்சல் குறியீடு 627101 ஆகும்.

தொல்லியல் கண்டுபிடிப்புகள் 
பழங்காலத் தமிழ் நாகரிகத்தின் மீது வெளிச்சம் போட்ட தொல்பொருள் கண்டுபிடிப்புகள் காரணமாகச் சமீபத்திய ஆண்டுகளில் துலுக்கர்ப்பட்டி வெளி உலகக் கவனத்தை ஈர்த்துள்ளது. தமிழ்ச் சமூகத்தின் தொன்மை, கலாச்சாரம் மற்றும் மதிப்புகளை அடிக்கோடிட்டுக் காட்ட உதவும் வகையில், தமிழ்நாடு அரசு, துலுக்கர்பட்டி உட்பட மாநிலத்தில் அகழ்வாராய்ச்சிக்காகக் கணிசமான தொகையை ஒதுக்கியுள்ளது.

துலுக்கர்ப்பட்டியில் கண்டுபிடிக்கப்பட்ட தொல்பொருட்களில் தமிழ்ச் கல்வெட்டுகள், செம்பு மோதிரங்கள், இரும்பு பொருள்கள், சுடுமண் விளையாட்டு பொம்மைகள், சுழல் சுருள் மற்றும் கண்ணாடி மணிகள் ஆகியவை அடங்கும்.

இதனையும் காண்க 

 துலுக்கர்பட்டி தொல்லியல் களம்

மேற்கோள்கள் 

தமிழக தொல்லியற்களங்கள்
திருநெல்வேலி மாவட்டத்திலுள்ள கிராமங்கள்
Coordinates not on Wikidata
1,1,2,2-டெட்ராபுளோரோயீத்தேன்

1,1,2,2-டெட்ராபுளோரோயீத்தேன் (1,1,2,2-Tetrafluoroethane) என்பது C2H2F4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆர்-134, ஐதரோபுளோரோகார்பன்-134 என்ற பெயர்களாலும் இச்சேர்மம் அறியப்படுகிறது. ஐதரோபுளோரோகார்பன் சேர்மமான இது புளோரினேற்றம் அடைந்த ஆல்க்கேன் என்று வகைப்படுத்தப்படுகிறது. அதிக அளவில் பயன்படுத்தப்படும் சேர்மமான  1,1,1,2-டெட்ராபுளோரோயீத்தேன் சேர்மத்திற்கு (ஆர்-134ஏ) இது மாற்றியனாகும். நுரை விரிவாக்க முகவராகவும் வெப்ப பரிமாற்ற திரவமாகவும் 1,1,2,2-டெட்ராபுளோரோயீத்தேன் பயன்படுத்தப்படுகிறது.

மேற்கோள்கள் 

புளோரோ ஆல்க்கேன்கள்
ஐதரோபுளோரோகார்பன்கள்
பைங்குடில் வளிமங்கள்
பொதுச் சொத்து

பொது உடைமை அல்லது பொதுச் சொத்து (Public property) என்பது பொதுப் பயன்பாட்டிற்காக அர்ப்பணிக்கப்பட்ட உடைமையாகும் . பயன்பாட்டை விவரிக்கவோ அல்லது அதன் உரிமையின் தன்மையை விவரிக்கவோ (ஒரு மாநிலத்தின் மக்கள்தொகைக்கு ஒட்டுமொத்தமாக சொந்தமானது) இந்த வார்த்தை பயன்படுத்தப்படலாம். இது தனிநபர் சொத்து அல்லது கூட்டு நிறுவனங்கள் போன்ற நபர்களின் நிதி நலன்களைப் பிரதிநிதித்துவப்படுத்தும்  நிறுவனங்களுக்குச் சொந்தமான தனியார் சொத்துக்கு முரணானது. பொது உடைமை, அரசாங்க உடைமை அல்லது அரசச் சொத்து என்றும் அழைக்கப்படும் மாநில உரிமை என்பது ஒரு தனிநபர் அல்லது சமூகத்தை விட அரசிடம் உள்ள சொத்து நலன்களாகும்.

தனியார் சொத்திலிருந்து வேறுபடுதல் 
அமெரிக்கப் பொருளாதார நிபுணர் ஆர்மென் ஏ. அல்சியன் பொதுச் சொத்துக்களைத் தனியார் சொத்துக்களிலிருந்து வேறுபடுத்துவது குறித்து ஆராய்ந்தார். இவையிரண்டிற்கும் தனித்துவமான வேறுபாடு உள்ளது என்று முடிவு செய்தார். அதாவது, பொதுச் சொத்தின் ஒரு முக்கியமான அம்சம், அவற்றின் உரிமையாளர்கள் அவற்றை மற்றவர்களுக்கு விற்கவோ அல்லது வழங்கவோ இயலாது என்பதாகும். அல்சியனின் கூற்றுப்படி, தனியார் சொத்து என்பது அதன் உரிமையாளர்களின் விருப்பப்படி மாற்றப்படக்கூடியது, ஆனால் பொதுச் சொத்து என்பது மாற்ற முடியாதது.

மார்க்சியத்தில் 
தனியார் சொத்து என்பது முதலாளித்துவ சமுதாயத்தின் அடிப்படைச் சமூக உறவு என்றும், அது முதலாளிகளால் தொழிலாளர்களைக் கையகப்படுத்த பயன்படுத்தப்படுகிறது என்றும் கார்ல் மார்க்சு விவரித்தார். பொதுச் சொத்துகள் தனியார் சொத்துகளுக்கு மாற்றாக இருக்கும் என்று மார்க்சு கருதினார், இது ஒரு சொத்து உறவின் இயற்கையான வரலாற்று மாற்றமாகும்.

பொது நிலம் 
கால்நடை வளர்ப்பு, தானியங்களை வளர்ப்பது, மீன்பிடித்தல் ஆகியவற்றிற்காக ஒரு கிராமச் சமூகத்தின் பொதுப் பயன்பாட்டில்  பொது நிலம் இருந்தது. மரங்களை எடுப்பதற்கு வன நிலங்கள் பயன்படுத்தப்பட்டன.

மேற்கோள்கள் 

சொத்து
லகாட் டத்து மக்களவைத் தொகுதி

லகாட் டத்து மக்களவைத் தொகுதி (மலாய்: Kawasan Persekutuan Lahad Datu; ஆங்கிலம்: Lahad Datu Federal Constituency; சீனம்: 拿笃国会议席) என்பது மலேசியா, சபா, தாவாவ் பிரிவு; சண்டக்கான் பிரிவு ஆகிய 2 மாநிலப் பிரிவுகளில்; லகாட் டத்து மாவட்டம், கூனாக் மாவட்டம், கினபாத்தாங்கான் மாவட்டம் ஆகிய 3 மாவட்டங்களில் அமைந்துள்ள ஒரு மக்களவைத் தொகுதி (P188) ஆகும்.

லகாட் டத்து மக்களவைத் தொகுதி 2019-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2022-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2022-ஆம் ஆண்டில் இருந்து கினபாத்தாங்கான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

லகாட் டத்து மாவட்டம்

லகாட் டத்து மாவட்டம் என்பது சபா மாநிலம், தாவாவ் பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் லகாட் டத்து நகரம். 

சபா மாநிலத்தின் தலைநகரமான கோத்தா கினபாலு மாநகரத்தில் இருந்து சுமார் 430 கி.மீ. (270 மைல்) தொலைவில் இந்த மாவட்டம் அமைந்துள்ளது. 2020-ஆம் ஆண்டு மலேசிய மக்கள் தொகைக் கணக்கெடுப்பின்படி லகாட் டத்து மாவட்டத்தில் 299,550 மக்கள் வசிக்கின்றனர்.

லகாட் டத்து

'டத்து' என்பது பிலிப்பீன்சு தீவுக்கூட்டம் (Philippine Archipelago) முழுவதிலும் உள்ள ஏராளமான பழங்குடியின மக்களின் ஆட்சியாளர்களைக் குறிக்கும் ஒரு விருது. பழங்குடியின மக்களின் ஆட்சியாளர்கள் என்பது அந்த இனங்களின் தலைவர்கள், அல்லது இறையாண்மை கொண்ட மன்னர்கள் என பலவிதமாகக் குறிப்பிடுகிறது.

லகாட் டத்து பகுதியை பிரித்தானிய வடக்கு போர்னியோ நிறுவனம் (North Borneo Chartered Company) கையகப்படுத்தியதைத் தொடர்ந்து, லகாட் டத்து மாவட்டம் நிறுவப்பட்டது. அதன்பிறகு தென்னை கொப்பரை உற்பத்தி; மற்றும் புகையிலை உற்பத்தியில் லகாட் டத்து பகுதி சிறந்து விளங்கியது.

லகாட் டத்து மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 கூனாக் மாவட்டம் 
 லகாட் டத்து மாவட்டம் 
 சூலு தீவுக்கூட்டம்
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சபா நாடாளுமன்றத் தொகுதிகள்
தனிநபர்

ஒரு தனிநபர் (individual) என்பது ஒரு தனித்துவமான உள் பொருளைக் குறிப்பதாகும். தனிமனிதத்தன்மை (அல்லது சுய-உரிமை) என்பது ஒரு தனிநபராக வாழும் நிலை அல்லது தரமாகும். குறிப்பாக, மனிதர்களைப் பொறுத்தவரை, மற்றவர்களிடமிருந்து தனித்துவமான ஒரு நபராக, ஒருவரின் சொந்தத் தேவைகள் அல்லது குறிக்கோள்கள், உரிமைகள், பொறுப்புகளைக் கொண்டவராவார். ஒரு தனிநபரின் கருத்து உயிரியல், சட்டம், தத்துவம் உள்ளிட்ட பல துறை அம்சங்களைக் கொண்டுள்ளது. ஒவ்வொரு தனிமனிதனும் ஒரு நாகரிகத்தின் வளர்ச்சிக்குக் குறிப்பிடத்தக்க பங்களிப்பை வழங்குகிறார். சமூகம் என்பது மனித நடத்தைகள், அணுகுமுறைகள், கருத்துக்கள் உள்ளிட்ட பல்வேறு விடயங்களால் வடிவமைக்கப்பட்டு தாக்கமடையும் ஒரு பன்முகக் கருத்தாகும். மற்றவர்களின் கலாச்சாரம், ஒழுக்கநெறிகள் மற்றும் நம்பிக்கைகள், சமூகத்தின் பொதுவான திசை மற்றும் பாதை அனைத்தும் ஒரு தனிநபரின் செயல்பாடுகளில்ல் தாக்கமேற்படுத்தி வடிவமைக்கப்படலாம்.

சொற்பிறப்பியல் 
15 ஆம் நூற்றாண்டு மற்றும் அதற்கு முந்தைய காலத்திலிருந்து (இன்று புள்ளிவிவரங்கள் மற்றும் மீவியற்பியல் துறைகளுக்குள்) தனிநபர் என்பது "பிரிக்க முடியாதது" என்று பொருள்படும், இது எண் ரீதியாக பொதுவாக  ஒரு பொருளை விவரிக்கிறது, ஆனால் சில நேரங்களில் "ஒரு நபர்" என்று பொருள்படுகிறது. 17 ஆம் நூற்றாண்டிலிருந்து, ஒரு தனிநபர் என்பது தனிமனிதவாதத்தைக் குறிக்கிறது.

சட்டப்படி 
தனிநபர் மற்றும் தனிமனிதவாதம் என்பது பொதுவாக வயது/நேரம் மற்றும் அனுபவம்/செல்வத்துடன் முதிர்ச்சியடைவதாக கருதப்பட்டாலும்,  வயது வந்த பகுத்தறிவுள்ள மனிதர் பொதுவாக அரசால், சட்டத்தில் ஒரு "தனிப்பட்ட நபர்" என்று கருதப்படுகிறார்.

தத்துவம்

மேற்கோள்கள்

மேலும் வாசிக்க 

 கிளீன், அன்னே கரோலின் (1995) Meeting the Great Bliss Queen: Buddhists, Feminists, and the Art of the Self. ISBN 0-8070-7306-7
தனிமனிதத்துவம்
இரமேசு குமார்

இரமேசு குமார் (Ramesh Kumar) இந்திய தொழில்முறை கபடி வீரர் ஆவார். 2002 ஆம் ஆண்டில் நடைபெற்ற  ஆசிய விளையாட்டுப் போட்டிகள், 2006 ஆம் ஆண்டில் நடைபெற்ற ஆசிய விளையாட்டுப் போட்டிகள், மற்றும் 2004 ஆம் ஆண்டில் நடைபெற்ற கபடி உலகக் கோப்பையில் தங்கப் பதக்கம் வென்ற அணிகளில் ஒருவராக இருந்தார்.  2005 ஆம் ஆண்டில், இந்திய அரசாங்கம் விளையாட்டில் இவரது சாதனைகளுக்காக அருச்சுனா விருதை வழங்கியது.

இந்தியாவின் அரியானா மாநிலத்தின் இசார் மாவட்டத்தின் கிர்மரா கிராமத்தைச் சேர்ந்த இரமேசு குமார், 1992 ஆம் ஆண்டில் கபடி விளையாடத் தொடங்கினார். 1995 ஆம் ஆண்டில் அரியானாவின் மூத்த மாநில அணிக்காகத் தேர்ந்தெடுக்கப்பட்டார். 2004 மற்றும் 2006 ஆம் ஆண்டுகளுக்கு இடையில், இவர் மூன்று ஆண்டுகள் இந்திய தேசிய அணியின் தலைவராக விளையாடினார். 2008 ஆம் ஆண்டில் அரியானா அரசு இவரை மாநில காவல்துறையில் ஓர் ஆய்வாளராக நியமித்தது.

மேற்கோள்கள்

வாழும் நபர்கள்
இந்திய கபடி வீரர்கள்
அருச்சுனா விருது பெற்றவர்கள்
அரியானா நபர்கள்
தேவன் கோவிந்தசாமி

தேவன் கோவிந்தசாமி (Deven Govindasami) இந்தியாவைச் சேர்ந்த பாரம் தூக்கும் விளையாட்டு வீரர் ஆவார். தேவன் என்ற பெயராலும் அறியப்படும் இவர் 1963 ஆம் ஆண்டு மே மாதம் 5 ஆம் தேதியன்று பிறந்தார். 1984 ஆம் ஆண்டு நடைபெற்ற கோடைகால ஒலிம்பிக் விளையாட்டுப் போட்டியில் இவர் 54 கிலோ எடைப்பிரிவில் போட்டியிட்டார்.

1985 மற்றும் 1987 ஆம் ஆண்டுகளில் நடைபெற்ற பொதுநலவாய விளையாட்டுப் போட்டிகளில்  பளுதூக்குதல் வெற்றியாளர் போட்டிகளில் ஆண்களுக்கான 60 கிலோ எடைப் பிரிவில் தங்கப் பதக்கம் வென்றார். 1984 ஆம் ஆண்டு நேபாளத்தில் நடந்த தெற்காசிய விளையாட்டுப் போட்டியில் ஆண்களுக்கான 56 கிலோ எடைப் பிரிவில் தங்கப் பதக்கத்தையும் 1987 ஆம் ஆண்டு கொல்கத்தாவில் நடைபெற்ற தெற்காசிய விளையாட்டுப் போட்டியில் ஆண்களுக்கான 60 கிலோ எடைப் பிரிவில் தங்கப் பதக்கத்தையும் வென்றார். 1987 ஆம் ஆண்டு இந்திய அரசு இவருக்கு அருச்சுனா விருது வழங்கி சிறப்பித்தது.

மேற்கோள்கள்

1963 பிறப்புகள்
வாழும் நபர்கள்
பாரம் தூக்குதல் விளையாட்டு வீரர்கள்
ஒலிம்பிக் போட்டியாளர்கள்
அருச்சுனா விருது பெற்றவர்கள்
வேலூர் மாவட்ட மக்கள்
குசிநகர் மக்களவைத் தொகுதி

குசிநகர் மக்களவைத் தொகுதி (Kushinagar Lok Sabha constituency) என்பது இந்தியாவில் உத்தரப்பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளின் அடிப்படையில் நாடாளுமன்றத் தொகுதிகளின் எல்லை நிர்ணயம் செயல்படுத்தப்பட்டதன் ஒரு பகுதியாக இந்தத் தொகுதி 2008ஆம் ஆண்டில் இத்தொகுதியின் செயல்பாடு நடைமுறைக்கு வந்தது.

சட்டமன்றப் பிரிவுகள் 
தற்போது, குசிநகர் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

இராம்கோலா, காட்டா மற்றும் பத்ரவுனா சட்டமன்றத் தொகுதிகள் முன்பு பத்ரவுனா மக்களவைத் தொகுதியின் கீழ் இணைக்கப்பட்டிருந்தன.

நாடாளுமன்ற உறுப்பினர்கள்

தேர்தல் முடிவுகள்

2024

2019

2014

2009

மேலும் காண்க 

 குஷிநகர் மாவட்டம்
 மக்களவை தொகுதிகளின் பட்டியல்

மேற்கோள்கள் 

உத்தரப் பிரதேச மக்களவைத் தொகுதிகள்
பரந்தன் சமர்

பரந்தன் சமர் (Battle of Paranthan) என்பது இலங்கை உள்நாட்டுப் போரின் ஒரு பகுதியாகிய நான்காம் ஈழப் போரின் போது வட முனைப் போரில் இலங்கை இராணுவத்தின் 58வது படைப் பிரிவுக்கும் தமிழீழ விடுதலைப் புலிகளுக்கும் இடையில்  பரந்தனைக் கைப்பற்றுவது தொடர்பாக நடந்த ஒரு சமராகும். 2008, திசம்பர், முதல் 2009, சனவரி, முதல் நாள்  வரை போராடிய இராணுவம் சனவரி முதல் நாள் பரந்தனைக் கைப்பற்றியதாக அறிவித்தது. இதற்கு முன்னர் சத்ஜய I மற்றும் சத்ஜய II ஆகிய போர்த் தொடர்களின் போது 1996 ஆம் ஆண்டு செப்டம்பர் மாதம் இந்த நகரத்தை கைப்பற்றியதாகவும், ஆனால் 1998 செப்டம்பரில் தந்திரோபாய காரணத்திற்காக திரும்பிச் சென்றதாகவும் இராணுவம் கூறியது.

மேற்கோள்கள் 

2009 இல் இலங்கை
2008 இல் இலங்கை
ஈழப்போரில் வடக்குப் போர்முனை
விஜய் குமார் துபே

விஜய் குமார் துபே (Vijay Kumar Dubey) என்பவர் ஓர் இந்திய அரசியல்வாதியும் இந்திய நாடாளுமன்றத்தின் 18வது மக்களவை உறுப்பினரும் ஆவார். இவர் 2024 இந்தியப் பொதுத் தேர்தலில் உத்தரப் பிரதேச மாநிலம் குசிநகர் மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார்.

குடும்பம்
விஜய் குமார் துபேயின் மனைவி இரஞ்சனா துபே 2010 முதல் 2015 வரை கடா வட்டப் பிரமுகராக இருந்தார். விஜய் குமார் துபேயின் மகன் சாசாங்க் துபே 2015 முதல் 2020 வரை நௌரங்கியா வட்ட பிரமுகராகவும், 2020 முதல் பிரமுக் வட்டக் கடாவாகவும் இருக்கின்றார்.

அரசியல் வாழ்க்கை 
துபே 2001ஆம் ஆண்டில் யோகி ஆதித்யநாத்தின் இந்து யுவ வாகினியில் சேர்ந்தார். மேலும் இந்து யுவ வாகினி குசிநகர் மாவட்ட ஒருங்கிணைப்பாளராக ஆனார். இவர் கடுமையான உழைப்பு காரணமாக குசிநகரில் இந்த அமைப்பு வலுவடைந்தது. மேலும் இவர் யோகி ஆதித்யானத்துடன் நெருங்கியவராக ஆனார்.

2007இல் சமாஜ்வாதி அரசு யோகி ஆதித்யநாத்தை கோரக்பூரில் கைது செய்தது. இதன் விளைவாகப் பல இடங்களில் வேலைநிறுத்தங்கள் நடந்தன. விஜய் குமார் துபே தேசியப் பாதுகாப்பு ஆலோசகர், இ. கு. சட்டம் 307 மற்றும் பல குற்றச்சாட்டுகளில் கைது செய்யப்பட்டுத் தடுப்புக் காவலில் வைக்கப்பட்டார். 2009ஆம் ஆண்டில் இவரது புகழைக் கண்ட பாஜக இவரை குசிநகர் மக்களவைத் தொகுதி வேட்பாளராக அறிவித்தது.

2010ஆம் ஆண்டில் இவர் பாஜகவை விட்டு வெளியேறி இந்திய தேசிய காங்கிரசில் சேர்ந்தார், 2012ஆம் ஆண்டில் இவர் கட்டா சட்டமன்றத் தொகுதிக்கு நடைபெற்ற தேர்தலில் போட்டியிட்டு வெற்றி பெற்றார்.

2016ஆம் ஆண்டில் மீண்டும் பாஜகவுக்குத் திரும்பினார். 2019ஆம் ஆண்டில் இவரை மக்களவை வேட்பாளராக பாஜக அறிவித்தது. இவர் 2019 இந்தியப் பொதுத் தேர்தலில் வெற்றி பெற்றார். மீண்டும் இவர் 2024 இந்தியப் பொதுத் தேர்தலிலும் போட்டியிட்டு வெற்றி பெற்று தற்போது குசிநகர் மக்களவை உறுப்பினராக உள்ளார்.

மேற்கோள்கள் 

18ஆவது மக்களவை உறுப்பினர்கள்
17வது மக்களவை உறுப்பினர்கள்
வாழும் நபர்கள்
1960கள் பிறப்புகள்
இலந்தனம்(III) சல்பைடு

இலந்தனம்(III) சல்பைடு (Lanthanum(III) sulfide) என்பது  La2S3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இலந்தனமும் கந்தகமும் சேர்ந்து இந்த இருமச் சேர்மம் உருவாகிறது.

தயாரிப்பு
உலோக இலந்தனத்தின் மீது கந்தக ஆவியைச் செலுத்தி இலந்தனம்(III) சல்பைடு தயாரிக்கப்படுகிறது. 

2 La + 3 S -> La2S3

இலந்தத்தின் மீது ஐதரசன் சல்பைடு வாயுவைச் செலுத்தியும் இதை தயாரிக்கலாம்.

2 La + 3H2S → La2S3 + 3 H2

ஒடுக்கும் முகவர்கள் முன்னிலையில் இலந்தனம் ஆக்சைடு மீது ஐதரசன் சல்பைடு வாயுவைச் செலுத்துவதாலும் இலந்தனம்(III) சல்பைடு உருவாகிறது.

La2O3 + 3 H2S + 3 C → La2S3 + 3 CO2 + 3 H2

இயற்பியல் பண்புகள்
இரு இலந்தனம் முச்சல்பைடு கனசதுரப் படிக அமைப்பில்  இடக்குழு I43d மற்றும் a = 0.8706 நானோமீட்டர் என்ற அலகு செல் அளவுருவுடன் செம்-மஞ்சள் நிறப் படிகங்களாக இலந்தனம்(III) சல்பைடு உருவாகிறது. குளிர்ந்த நீரில் இது கரையாது.

வேதிப்பண்புகள்
 தண்ணீருடன் இலந்தனம்(III) சல்பைடு வினைபுரிந்து இலந்தனம் ஐதராக்சைடை கொடுக்கிறது:
La2S3 + 6 H2O -> 2 La(OH)3 + 3 HS

 அமிலங்களுடன் வினைபுரிந்து தொடர்புடைய உப்புகளை உருவாக்குகிறது:
La2S3 + 3 HCl -> 2 LaCl3 + 3 H2S

 வளிமண்டலத்தில் உள்ள ஆக்சிசனுடன் வினைபுரிகிறது:
2 La2S3 + 9 O2 -> 2 La2O3 + 6 SO2

பயன்கள்
இலந்தனம்(III) சல்பைடு அணைவுச் சேர்மங்களைத் தயாரிப்பதற்கு முன்னோடியாகப் பயன்படுத்தப்படுகிறது. இது கண்ணாடி உற்பத்தி மற்றும் கண்ணாடி இழை உற்பத்தியிலும் பயன்படுத்தப்படுகிறது.

மேற்கோள்கள் 

இலந்தனம் சேர்மங்கள்
சல்பைடுகள்
கால்சியம் ஐதரோசல்பைடு

கால்சியம் ஐதரோசல்பைடு (Calcium hydrosulfide) என்பது CaH2S2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும்.  கால்சியம் ஐதராக்சைடு அல்லது கால்சியம் கார்பனேட்டுடன் ஐதரசன் சல்பைடு வாயு வினைபுரிவதால் கால்சியம் ஐதரோசல்பைடு உருவாகிறது.:

Ca(OH)2 + 2H2S → Ca(HS)2 + 2H2O
CaCO3 + 2H2S → Ca(HS)2+H2O+CO2

மேற்கோள்கள்

கால்சியம் சேர்மங்கள்
ஐதரோசல்பைடுகள்
துலால் சந்திரா பார்

துலால் சந்திரா பார் (Dulal Chandra Bar) இந்தியாவைச் சேர்ந்த பாரதிய சனதா கட்சி அரசியல்வாதி ஆவார்.  2006 முதல் 2011 வரை மேற்கு வங்க சட்டமன்றத்தில் பாக்தா சட்ட மன்றத் தொகுதியைப் பிரதிநிதித்துவப்படுத்தினார். பின்னர் 2016 முதல் 2021 ஆம் ஆண்டு வரை மீண்டும் இத்தொகுதியில் போட்டியிட்டு வெற்றி பெற்றார்.

ஆரம்பகால வாழ்க்கை மற்றும் கல்வி 
1966 ஆம் ஆண்டில் பாக்தா சாகர்பூர் கிராமத்தில் திலீப் குமார் பார் என்பவருக்கு துலால் சந்திரா பார் மகனாகப்  பிறந்தார். துலால் பார் 1995 ஆம் ஆண்டில் கொல்கத்தா பல்கலைக்கழகத்துடன் இணைந்த  பங்கானில் உள்ள தினபந்து மகாவித்யாலயத்தில் இளம் அறிவியல் பட்டம் பெற்றார்.

மேற்கோள்கள் 

அகில இந்திய திரிணாமுல் காங்கிரசு அரசியல்வாதிகள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
வாழும் நபர்கள்
1966 பிறப்புகள்
செம்பூர்ணா மக்களவைத் தொகுதி

செம்பூர்ணா மக்களவைத் தொகுதி (மலாய்: Kawasan Persekutuan Semporna; ஆங்கிலம்: Semporna Federal Constituency; சீனம்: 仙本那联邦选区) என்பது மலேசியா, சபா, தாவாவ் பிரிவு; செம்பூர்ணா மாவட்டத்தில் உள்ள ஒரு மக்களவைத் தொகுதி (P189) ஆகும்.

செம்பூர்ணா மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து செம்பூர்ணா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

செம்பூர்ணா மாவட்டம்

செம்பூர்ணா மாவட்டம் என்பது சபா மாநிலம், தாவாவ் பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் செம்பூர்ணா நகரம். கோத்தா கினபாலு மாநகரத்தில் இருந்து சுமார் 531 கி.மீ. (330 மைல்) தொலைவிலும் இந்த மாவட்டம் அமைந்துள்ளது.

2020-ஆம் ஆண்டு மலேசிய மக்கள் தொகைக் கணக்கெடுப்பின்படி செம்பூர்ணா மாவட்டத்தில் 166,587 மக்கள் வசிக்கின்றனர். 19-ஆம் நூற்றாண்டில் பிலிப்பீன்சு நாட்டை ஆட்சி செய்த எசுப்பானியர்களின் ஆதிக்கத்தின் கீழ் செம்பூர்ணா மாவட்டம் இருந்ததால், இங்கு இன்னும் சபகானோ எனும் எசுப்பானிய மொழி பேசப்படுகிறது.

இந்த மாவட்டம் 1887 மே 10-ஆம் தேதி அதிகாரப் பூர்வமாக நிறுவப் பட்டது. இந்த இடத்தின் பெயர் முதலில் தோங் ராலுன் (Tong Talun) என்று இருந்தது. பின்னரே செம்பூர்ணா என்று பெயர் மாற்றம் செய்யப்பட்டது. செம்பூர்ணா என்றால் பஜாவு மொழியில் ஓய்வுக்கான இடம் என்று பொருள்.

செம்பூர்ணா மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 செம்பூர்ணா மாவட்டம் 
 சூலு சுல்தானகம் 
 பஜாவு மக்கள்
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சபா நாடாளுமன்றத் தொகுதிகள்
மலேய சூரிய கரடி

மலேய சூரிய கரடி (Malayan Sun Bear) என்பது தென்கிழக்கு ஆசியாவில் காணப்படும் சூரிய கரடியின் ஒரு துணையினமாகும்.

வகைப்பாட்டியல் 
மலேய சூரியக் கரடி முதன்முதலில் 1821ஆம் ஆண்டில் இசுடாம்போர்ட் இராபிள்சு என்பவரால் விவரிக்கப்பட்டது. இவரே சூரிய கரடியை விவரித்து அதன் பெயரை முன்மொழிந்தவர் ஆவார். மலேய சூரிய கரடி மலேசியா முழுவதும்  தனித்துவமான பரவல் காரணமாக இதன் பெயரைப் பெற்றது.

விளக்கம் 
கரடி குடும்பத்தின் மிகச்சிறிய சிற்றினமாகச் சூரிய கரடி இருந்தாலும், இதன் துணையினமான மலேயக் சூரிய கரடி இன்னும் சிறியது. இதன் அதிகபட்ச நீளம் 1 மீட்டர் (4  அங்குலம்) மற்றும் எடை 35-70 கிலோ ஆகும். மலேய சூரிய கரடி சூரிய கரடியுடன் மிகவும் ஒத்ததாகத் தோன்றுகிறது. ஆனால் இதன் தங்க-வெள்ளை மார்பு திட்டால் வேறுபடுகிறது. இது சூரிய கரடியை விட மெல்லியதாக இருக்கிறது.

பரவலும் வாழிடமும் 
மலேய சூரிய கரடி தென்கிழக்கு ஆசியாவில் முக்கியமாகக் கடலோரப் பகுதிகளில் காணப்படுகிறது. ஆனால் சூரிய கரடியை விட குறைவாகவே பரவிக் காணப்படுகிறது. குறிப்பிட்ட இதனுடைய மக்கள் தொகை பின்வருமாறு வாழ்கிறது:
 இந்தியா-மியான்மர் எல்லை
 மேற்குத் மலேசியா தீபகற்பம்
 மேற்கு சுமாத்திரா
 போர்னியோ
 இந்தோசீனா

சூரிய கரடியைப் போலவே, மலேய சூரிய கரடியும் மழைக்காடுகளுக்குள் வாழ்கிறது (பசுமையான மற்றும் இலையுதிர் இரண்டும் பல்வேறு உயரங்களில், கடலோர, தாழ் நிலப் பகுதிகள் முதல் 2,000 மீ (6,600 ) க்கு மேல் உள்ள மலைப்பகுதிகள் வரை).

சூழலியலும் நடத்தையும் 
சூரிய கரடி போலல்லாமல், மலேய சூரிய கரடி முதன்மையாக இரவு நேர விலங்காக உள்ளது. இருப்பினும் இது பகல் நேரத்திலும் சுறுசுறுப்பாகச் செயல்படும். இருப்பினும், சூரிய கரடிகளுக்குச் சமமாக, இவை ஆண்டு முழுவதும் ஊட்டச்சத்துக்களை வழங்கும் வெப்பமண்டலச் சூழல் காரணமாக மற்ற கரடிகளைப் போல உறங்குவதில்லை.

உணவு 
சூரிய கரடியைப் போலவே, மலேய சூரிய கரடியும் அனைத்துண்ணி வகையின. பழங்கள், தேன் மற்றும் கொட்டைகளைச் சாப்பிடுகிறது. இவற்றின் உணவில் உள்ள இறைச்சி கறையான்கள், தேனீ இளம் உயிரிகள் மற்றும் வண்டுகளின் இளம் உயிரிகள் ஆகும். இவை தங்கள் நீண்ட நாக்குகள் மற்றும் நகங்கள் மூலம் இந்த உணவுகளைப் பெறுகின்றன.

மேற்கோள்கள் 

  Wilson, D. E.; Reeder, D. M., eds. (2005). "Helarctos malayanus malayanus". Mammal Species of the World: A Taxonomic and Geographic Reference (3rd ed.). Johns Hopkins University Press. ISBN 978-0-8018-8221-0. OCLC 62265494.

கரடிகள்